open-index/open-wikipedia-markdown huggingface dataset:
செங்குத்து விசை

இரு பொருள்கள் (அல்லது பொருள்களின் பரப்புகள்) ஒன்றையொன்று தொட்டுக் கொண்டிருக்கும்போது அப்பொருள்களின் தொடுபரப்புகளுக்கு செங்குத்தாக செயல்படும் விசையே **செங்குத்து விசை** (*Normal force*)எனப்படுகிறது. அவ்வாறு வைக்கப்பட்டுள்ள திண்மப் பொருள்கள் ஒன்றினுள் மற்றொன்று புகுவதைத் தடுக்கும் வண்ணம் அவற்றின் தொடுபரப்புகளால் செங்குத்து திசையில் அளிக்கப்படும் தொடு விசையே செங்குத்து விசை எனவும் கூறலாம். நியூட்டனின் மூன்றாம் விதியின் நேரடி விளைவாக இவ்விசை உள்ளது; செங்குத்து விசையின் பொதுவான குறியீடுகள் *N* மற்றும் *F<sub>N</sub>*.

## எடுத்துக்காட்டுகள்
thumb|184x184px|மேல்: படம் 1 (எடுத்துக்காட்டு 1); கீழ்: படம் 2 (எடுத்துக்காட்டு 2)


# மேசை அல்லது சமதளப் பரப்பு ஒன்றின் மீது வைக்கப்பட்டுள்ள ஒரு பொருள், அதன் எடையை (*W*) மேசை மீது செலுத்துகிறது (படம்: 1); இதைச் செயல்விசை (*action*) எனலாம். நியூட்டனின் மூன்றாம் விதிப்படி, இதற்குச் சமமான, எதிர்ச்செயல் விசையை (reaction) அப்பொருளின் மீது மேசை அளிக்கிறது. இவ்விசையே இங்கு செங்குத்து விசையாகும் (*N*).
#கிடைமட்டத்துடன் *θ* கோணத்திலுள்ள வழுவழுப்பற்ற சாய்தளம் ஒன்றின் மீது (படம் 2) நிலையாகவுள்ள ஒரு பொருளின் எடையை (*W*) இரு செங்குத்துக் கூறுகளாகப் பிரித்தால், அதன் *W* cos *θ* என்ற கூறு தளத்தின் மீது செயல்படுகிறது; இதற்கு எதிர்ச்செயல் விசையாக அப்பொருளின் மீது தளம் அளிக்கும் விசையே (*N*) இவ்விடத்தில் செங்குத்து விசையாகும்.
#வழுவழுப்பற்ற சமதளப் பரப்பின் மீது வைக்கப்பட்டுள்ள ஒரு பொருளின் மீது *θ* கோணத்தில் ஒரு இழுவிசையை (*F*) செலுத்தும்போது, அதன் இரு செங்குத்துக் கூறுகளில் *F* sin *θ* என்ற கூறு பொருளின் எடைக்கு (*W*) எதிர்த்திசையில் உள்ளதால், பரப்பின் மீது (*W* - *F* sin *θ*) என்ற நிகர விசை செயல்படுகிறது; இதற்கு சமமானதும் எதிர்த்திசையில் உள்ளதுமான *N* (= *W* - *F* sin *θ)*  என்ற விசையே இங்கு செங்குத்து விசையாகும். 

## தோற்றக் காரணம்
ஒரு பொருளையும் அதனுடன் தொடுதலில் உள்ள தடையையும் (மேசை, பரப்பு, சாய்தளம், மற்றொரு பரப்பு உள்ளிட்டவை) ஒன்றோடொன்று அழுத்தும்போது, அவற்றின் தொடுபரப்புகளுக்கிடையே தோன்றும், எதிர்த்திசையில் இயங்கும் வான் டெர் வால்சு விசை அதிகரித்து அப்பொருள்கள் ஒன்றினுள் மற்றொன்று புகுவதைத் தடுக்கின்றது; அழுத்தும் விசையை அதிகரிக்கும்போது (அல்லது குறைக்கும்போது) அவ்விரு பரப்புகளின் அணுக்கள்/மூலக்கூறுகளுக்கு இடைப்பட்ட தொலைவு குறைவதால் (அல்லது அதிகரிப்பதால்) வான் டெர் வால்சு விசையும் அதிகரிக்கும் (அல்லது குறையும்). மேலும், அவ்விரு தொடுபரப்புகளையும் சிறிதளவு இடைவெளி உள்ளவாறு விலக்கும்போது வான் டெர் வால்சு விசை முழுவதுமாக மறைவதால், செங்குத்து விசையும் மறைந்து விடுகிறது.

## மேற்கோள்கள்


பகுப்பு:நிலையியல்
2020 நெதர்லாந்தில் கொரோனாவைரசுத் தொற்று

2019-2020 கொரோனா வைரஸ் தொற்றுநோய் 27 பிப்ரவரி 2020 அன்று நெதர்லாந்து நாட்டில்  பரவியது உறுதி செய்யப்பட்டது, அதன் முதல் COVID-19 பரவல்  டில்பர்க்கில் நகரில் உறுதி செய்யப்பட்டது.  இத்தாலியில் இருந்து நெதர்லாந்து வந்த 56 வயதான டச்சுக்காரர்  ஒருவர் முதலாவதாக நோய் தொற்று கண்டறியப்பட்ட நபராவார் . ஏப்ரல் 8 ஆம் தேதி நிலவரப்படி, நாட்டில் மொத்தம் 20,549 பேருக்கு நோய்த்தொற்று இருப்பது உறுதி செய்யப்பட்டது மேலும் 2,248 பேர் இறப்பெய்தியுள்ளனர்.  நாட்டில் முதல் வைரசு தொற்று  மரணம் மார்ச் 6 அன்று நிகழ்ந்தது, ரோட்டர்டாமில் 86 வயது நோயாளி மரணமடைந்தார்.

## காலவரிசை

### சோதனை
மார்ச்சு மாத மத்தியில் தினசரி 100 மாதிரிகள் சோதனை செய்யப்பட்டன . உறுதிப்படுத்தப்பட்ட நோய் தொற்றின்  எண்ணிக்கையில் இறப்புகளின் எண்ணிக்கையின் ஒப்பீட்டளவில் பெரிய விகிதத்தையும் இது விளக்குகிறது. மார்ச் 25 நிலவரப்படி, தினசரி 2,500 மாதிரிகள் பரிசோதிக்கப்பட்டுள்ளன, நாட்டில் இதுவரை 38,000 மாதிரிகள் சோதனைகள் செய்யப்பட்டுள்ளன. சோதனை திறன் குறைவாக இருப்பதால், சுகாதார குழுக்கள், முதியவர்கள் மற்றும் கடுமையான அறிகுறிகளைக் கொண்டவர்களுக்கு சோதனையில் முன்னுரிமை வழங்கப்பட்டன.  
## மேற்கோள்கள்


## வெளியிணைப்புகள்
*ஆர்.ஐ.வி.எம்
* தரவுகள் மற்றும் வரைபடங்கள்:
** 

பகுப்பு:நாடு வாரியாக 2019–20 கொரோனாவைரசுத் தொற்று
நெய்க்குளம் ஊராட்சி

**நெய்க்குளம் ஊராட்சி** (*Neikulam Gram Panchayat*), தமிழ்நாட்டின் திருச்சிராப்பள்ளி மாவட்டத்தில் உள்ள இலால்குடி மற்றும் புள்ளம்பாடி வட்டாரத்தில் அமைந்துள்ளது. இந்த ஊராட்சி, இலால்குடி சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் ஊராட்சி மன்றத் தொகுதிகளைக் கொண்டுள்ளது. இவற்றில் இருந்து  ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள்தொகை கணக்கெடுப்பின்படி, மொத்த மக்கள்தொகை ஆகும். இவர்களில் பெண்கள் பேரும் ஆண்கள் பேரும் உள்ளனர்.


## அடிப்படை வசதிகள்[<nowiki/>[[டி. ரெங்கநாதபுரம் ஊராட்சி|தொகு]]]
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

## சிற்றூர்கள்[<nowiki/>[[டி. ரெங்கநாதபுரம் ஊராட்சி|தொகு]]]
இந்த ஊராட்சியில் அமைந்துள்ள சிற்றூர்களின் பட்டியல்:

# நெய்க்குளம்
# நெடுங்கூர்

## சான்றுகள்[<nowiki/>[[டி. ரெங்கநாதபுரம் ஊராட்சி|தொகு]]]

# ↑http://www.tn.gov.in/ta "தமிழக ( ஆளுநர், முதலமைச்சர், மாவட்ட ஆட்சியர் ) தொடர்பு விவரம் பற்றிய குறிப்பு". தமிழ்நாடு அரசு (2015). 
#https://tnrd.gov.in/databases/tn_village_details.pdf"தமிழக ஊராட்சிகளின் பட்டியல்". தமிழ்நாடு ஊரக வளர்ச்சி மற்றும் ஊராட்சித்துறை. 
#https://cdn.s3waas.gov.in/  இலால்குடி வட்டம்  மற்றும் http://www.townpanchayat.in/pullambadi புள்ளம்பாடி ஒன்றியம்  வரைபடம். 
#http://www.tamilvu.org/coresite/download/Village_Panchayat.pdf "தமிழக ஊராட்சிகளின் புள்ளிவிவரம்". தமிழ் இணையக் கல்விக்கழகம்.
#https://tnrd.gov.in/databases/tn_village_details.pdf "தமிழக சிற்றூர்களின் பட்டியல்". தமிழ்நாடு ஊரக வளர்ச்சி மற்றும் ஊராட்சித்துறை. 
#தமிழக மாவட்டங்கள்
#தமிழக வருவாய் வட்டங்கள்
#தமிழக பேரூராட்சி http://www.tn.gov.in/dtp/
#தமிழக ஊராட்சி ஒன்றியங்கள
#தமிழ்நாடு உள்ளாட்சி அமைப்புகள்    
#தமிழ்நாடு உள்ளாட்சி மன்றங்கள்
#தமிழ்நாடு உள்ளாட்சித் தேர்தல், 2019
#திருச்சிராப்பள்ளி மாவட்டம்  https://tiruchirappalli.nic.in/ta,  https://tiruchirappalli.nic.in/ 
#தமிழக மாவட்ட ஊராட்சி
#தமிழக நகராட்சிகள்
#தமிழகப் பேரூராட்சிகள்
#தேசிய தகவலியல் மையம்

பகுப்பு:திருச்சிராப்பள்ளி மாவட்டத்திலுள்ள கிராமங்கள்
ஐதராக்சிகுயினோன்

**ஐதராக்சிகுயினோன் (Hydroxyquinone)** என்பது ஐதராக்சிபென்சோகுயினோன் எனவும் அழைக்கப்படும் ஒரு கரிமச் சேர்மத்தைக் குறிக்கிறது. இச்சேர்மத்தின் மூலக்கூற்று வாய்ப்பாடானது  என்பதாகும். இச்சேர்மமானது பென்சோகுயினோனில் ஒரு ஹைட்ரஜன் அணுவை (H) ஒரு ஐதராக்சில் குழுவால் (-OH) இடப்பெயர்ச்சி செய்வதன் மூலம்  பெறப்படும் வழிப்பொருளாக அறியப்படுகிறது. தகுதியற்றதாக இருக்கும்போது, இந்த சொற்கள் பொதுவாக 2-ஐதராக்ஸி-1,4-பென்சோகுவினோன், 1,4-பென்சோகுவினோன் அல்லது *பாரா* -பென்சோகுவினோன் (இது பெரும்பாலும் "குயினோன்" என்று அழைக்கப்படுகிறது) என்பதிலிருந்து பெறப்படுகிறது. 

மேலும் பொதுவாக, இந்தப் பெயரானது எந்தவொரு குயினோனின் (அதாவது 1,2-பென்சோகுயினோன், 1,4-நாஃப்தாகுயினோன் அல்லது 9,10- ஆந்த்ரோகுயினோன் போன்ற), n எண்ணிக்கையிலான ஐதரசன் அணுக்கள் n எண்ணிக்கையிலான ஐதராக்சில் குழுக்கள் மூலம் மாற்றப்பட்டுள்ள வழிப்பொருள்களைக் குறிப்பதற்கு பயன்படும். இந்த நேர்வில் n எண் என்ற எண்ணிக்கையிலானது ஒரு  முன்னொட்டால் குறிக்கப்படுகிறது (**மோனோ** -, **டை** -, **ட்ரை** -, முதலியன), மற்றும் மூல  குயினோனின் பெயர் டெட்ராஐதராக்சி-1,4-பென்சோகுயினோனில் உள்ளது போல "குயினோன்" க்கு பதிலாக பயன்படுத்தப்படுகிறது. 

ஐதராக்சிகுயினோன்கள் (குறிப்பாக அல்லது பொதுவான பொருளில்) பல உயிரியல் மற்றும் தொழில்துறை ரீதியான முக்கியமான சேர்மங்களை உள்ளடக்கியதாகும். மேலும் இவை பல மருத்துவத் துறையில் பயன்படும்மருந்துகளின் கட்டுமானத் தொகுதியாகும். 

கீட்டோன் குழுக்களுக்கு அருகிலுள்ள ஐதராக்சில்கள் கொண்ட ஐதராக்சிகுயினோன்கள் பெரும்பாலும் உள்ளார்ந்த ஐதரசன் பிணைப்பை வெளிப்படுத்துகின்றன. இது அவற்றின் ஆக்சிசனேற்ற ஒடுக்க பண்புகளையும் அவற்றின் உயிர்வேதியியல் பண்புகளையும் பாதிக்கிறது.  

ஐதராக்சிகுயினோன் என்பது பென்சீன் 1,4-டையாலின் பொதுவான பெயரான ஐதரோகுயினோன் என்பதோடு குழப்பிக்கொள்ளப்படக்கூடாது.   

## குறிப்புகள்

பகுப்பு:ஐதராக்சிகுயினோன்கள்
இப்னு துபைல்

**இப்னு துபைல்** (கிபி 1105 &#x2013; 1185) (அரபு பெயர் :   *அபுபக்கர் முஹம்மது இப்னு அப்துல்-மாலிக் இப்னு முஹம்மது இப்னு துஃபைல் அல்-கைசி அல்-ஆண்டலுசி* ) ஓர் அரபு ஆண்டலுசியன் ஆவார்:  இவர் ஒரு எழுத்தாளர், நாவலாசிரியர், இஸ்லாமிய தத்துவஞானி, இஸ்லாமிய இறையியலாளர், மருத்துவர், வானியலாளர், மந்திரி மற்றும் நீதிமன்ற அதிகாரி என பல்துரை வித்தகராவார். 

## வாழ்க்கை
இப்னு துபைல் தற்போதைய எசுப்பனியத்தின்  கிரனாடாவிற்கு அருகிலுள்ள குவாடிக்சு எனும் ஊரில்  பிறந்த இவர் இப்னு பஜ்ஜா என்பவரிடம் கல்வி பயின்றார்.  அவர் இசுலாமிய பொற்கால ஆட்சியில் கிரனாடா மாகாண ஆட்சியாளரின் செயலாளராகவும், பின்னர் கலீபாவான அபு யாகூப் யூசுப்பின் மந்திரியாகவும் மற்றும் மருத்துவராகவும் பணியாற்றினார்,  1169 இல் தனது வாரிசாக இப்னு ருஷ்தை பரிந்துரைத்தார்.  இப்னு ருஷ்ட் பின்னர் இந்த நிகழ்வை, தனது புகழ்பெற்ற அரிஸ்டாட்டிலியன் புத்தகத்தில்  இப்னு துபைல் அவரை எவ்வாறு எழுத  தூண்டினார் என்பதை விவரிக்கிறார்: 

## மேற்கோள்கள்
 

பகுப்பு:இசுலாமிய மெய்யியலாளர்கள்
பகுப்பு:1185 இறப்புகள்
ஆலம்பாடி (பெரம்பலூர்)

**ஆலம்பாடி ஊராட்சி -  பெரம்பலூர் மாவட்டம்** (*Alambadi Gram Panchayat*), தமிழ்நாட்டின் பெரம்பலூர் மாவட்டத்தில் உள்ள பெரம்பலூர் வட்டாரத்தில், பெரம்பலூர் ஊராட்சி ஒன்றியத்தில்அமைந்துள்ளது. இந்த ஊராட்சி, பெரம்பலூர் சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 11757 ஆகும். இவர்களில் பெண்கள் 5661 பேரும் ஆண்கள் 6096  பேரும் உள்ளனர்.

## சான்றுகள்

பகுப்பு:பெரம்பலூர் மாவட்ட ஊராட்சிகள்
பகுப்பு:பெரம்பலூர் மாவட்டத்திலுள்ள கிராமங்கள்
மார்க்லைட்டு

**மார்க்லைட்டு** *(Marklite)* என்பது Cu5(CO3)2(OH)6 • 6H2O  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். துபிங்கன் பல்கலைக்கழகத்தைச் சேர்ந்த செருமானிய கனிமவியலாளர் கிரிகோர் மார்கல் இக்கனிமத்தைக் கண்டுபிடித்தார். இவரை நினைவூட்டும் விதமாகவே கனிமத்திற்கு இப்பெயர் சூட்டப்பட்டது. தென்மேற்கு செருமனியில் உள்ள பிளாக் பாரசுட்டு  மலைகளில் பிரீட்ரிக்-கிறிசுடியன் சுரங்கத்தின் குவியல்களில் மார்க்லைட்டின் மாதிரி வகையை மார்கல் கண்டறிந்தார். மார்கல் மிருதுவான பாறையியல் மற்றும் புவி வேதியியலில் நிபுணத்துவம் பெற்றவராவார். பிளாக் பாரசுட்டு பகுதியின் நீர் வெப்ப தாதுப் படிவுகளைப் பற்றி ஆய்வு செய்தார். செக் குடியரசின் அறிவியல் அகாடமியில் பணியாற்றிய இயற்பியல் நிறுவனத்தின் யாகுப் பிளாசில் மற்றும் அவருடன் பணிபுரியும் சக பணியாளர்கள் மார்க்லைட்டின் கட்டமைப்பை அடையாளம் கண்டனர். 

மார்க்லைட்டுப் படிகங்கள் 0.2 மி.மீ நீளமான  மெல்லிய தகடுகள் போல உள்ளன. கியார்கைட்டு, கிளாரைட்டு, குப்ரோவார்ட்டினைட்டு அசூரைட்டு மாலகைட்டு போன்ற கனிமங்களை ஒத்த கனிமமாக மார்க்லைட்டும் காணப்படுகிறது. 

பன்னாட்டு கனிமவியல் சங்கம் மார்க்லைட்டு கனிமத்தை Mkl என்ற குறியீட்டால் அடையாளப்படுத்துகிறது.

## கிடைக்குமிடம்

செருமனி நாட்டின் பிரீட்ரிக்-கிறிசுட்டியன் சுரங்கம், வைல்டுசாப்பாச்சு சமவெளி, பிளாக் பாரசுட்டு வனப்பகுதி, பேதென்-உர்டெம்பெர்க்கு ஆகிய இடங்களில் மார்க்லைட்டு கிடைக்கிறது.

## மேற்கோள்கள்

பகுப்பு:கார்பனேட்டு கனிமங்கள்
பகுப்பு:ஒற்றைச்சரிவச்சுக் கனிமங்கள்
பகுப்பு:தாமிரம்(II) கனிமங்கள்
கால்சியம் அலுமினோ சிலிக்கேட்டு

**கால்சியம் அலுமினோ சிலிக்கேட்டு** *(Calcium aluminosilicate)* என்பது CaAl2Si2O8  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். கால்சியம் நேர்மின் அயனிகளைக் கொண்ட அலுமினோ சிலிக்கேட்டு சேர்மம் என்று இது வகைப்படுத்தப்படுகிறது. கனிமங்களில் பெல்டுசுபார் கனிமத்தைப் போல இதுவும் அக்கனிமத்தின் பிளாகியோகிளேசு கனிமத் தொடரின் இறுதி கனிமமாக அனார்தைட்டு கனிமம்  கண்டறியப்பட்டது. 
  
ஓர் உணவு சேர்க்கைப் பொருளாக இது சிலவேளைகளில் ஐ-556 என்ற ஐரோப்பிய ஒன்றிய எண்ணால் அடையாளப்படுத்தப்படுகிறது. இரண்டு சதவீதத்திற்கும் குறைவாக, மேசை உப்பு கட்டியாக்கலை எதிர்க்கும் முகவர், மற்றும் வெண்ணிலா தூளில் ஓர் உட்கூறு என்று அமெரிக்க உணவு மற்றும் மருந்து நிர்வாகத்தால் அறியப்பட்டுள்ளது .

## மேற்கோள்கள்

பகுப்பு:அலுமினோ சிலிக்கேட்டுகள்
பகுப்பு:கால்சியம் சேர்மங்கள்
கோவிட்-19 மருந்து மேம்பாடு

**கோவிட்-19 மருந்து மேம்பாடு** என்பது 2019-20 கொரோனா வைரஸ் நோயின் (COVID-19) தீவிரத்தைத் தணிக்கும் ஒரு தடுப்பு மருந்து அல்லது சிகிச்சைக்குப் பரிந்துரைக்கும் மருந்தை உருவாக்குவதற்கான ஆராய்ச்சி செயல்முறையாகும். சர்வதேச அளவில் மார்ச் 2020 நிலவரப்படி, சுமார் 100 மருந்து நிறுவனங்கள், உயிரி தொழில்நுட்ப நிறுவனங்கள், பல்கலைக்கழக ஆராய்ச்சி குழுக்கள் மற்றும் சுகாதார நிறுவனங்கள் தடுப்பூசி அல்லது மருந்து வளர்ச்சிக்கான ஆராய்ச்சிக்கான கட்டங்களில் ஈடுபட்டன.      உலக சுகாதார அமைப்பு (WHO),  ஐரோப்பிய மருந்துகள் நிறுவனம் (EMA),  அமெரிக்க உணவு மற்றும் மருந்து நிர்வாகம் (FDA),  மற்றும் சீன அரசாங்கமும் மருந்து உற்பத்தியாளர்களும்   ஆராய்ச்சி மாணவர்கள் தடுப்பூசிகள், வைரஸ் தடுப்பு மருந்துகள் மற்றும் மோனோக்ளோனல் ஆன்டிபாடி சிகிச்சைகள் ஆகியவற்றை விரைவாக உருவாக்க தொழில்முறை ஆராய்ச்சியாளர்களுடன் இணைந்து செயல்பட்டு வருகின்றனர்.     

மார்ச் 2020 க்குள், தொற்றுநோய் எதிர் மருந்து  தயாரிப்பு கண்டுபிடிப்பு மற்றும் புதுமைககளுக்கான கூட்டணி (CEPI) ஒரு சர்வதேச கோவிட்-19 தடுப்பூசி மேம்பாட்டு நிதியைத் துவக்கியது. தடுப்பு மருந்து ஆராய்ச்சி மற்றும் மேம்பாட்டிற்காக 2 பில்லியன் அமெரிக்க டாலர்களை திரட்டுவதற்கான குறிக்கோளுடன்,  பல்வேறு நாடுகளிலும் இந்த மருத்துவ ஆராய்ச்சியின் வளர்ச்சிக்காக 100 மில்லியன் அமெரிக்க டாலர் முதலீடுகளுக்கு உறுதியும் அளித்தது.   மார்ச் மாத தொடக்கத்தில், மற்றொரு கொரோனா வைரஸ் வெடிப்பு ஏற்பட்டால் செயல்படுத்துவதற்காக கனடா பல்கலைக்கழகங்களில் ஏராளமான தடுப்பு மருந்து கண்டுபிடிப்பாளர்களின் முன்மொழிவுகள் உட்பட,   புதிய "தடுப்பு மருந்து வங்கியை" நிறுவுவதற்கான திட்டங்களுடன், கோவிட்19 க்கு எதிரான மருத்துவ நடவடிக்கைகள் குறித்த 96 ஆராய்ச்சி திட்டங்களுக்கு கனடா அரசாங்கம் கனடா டாலரில் 275 மில்லியன் நிதியுதவியை அறிவித்தது.   

## மேற்கோள்கள்

## புற இணைப்புகள்

* COVID-19 (Questions & Answers) by the உலக சுகாதார அமைப்பு
* COVID-19 (Q&A) by the US Centers for Disease Control and Prevention (CDC)
* Coronaviruses by US National Institute for Allergy and Infectious Diseases
* COVID-19 (Q&A) by the European Centre for Disease Prevention and Control
* COVID-19 by the China National Health Commission

பகுப்பு:நோய்த் தடுப்பு மருந்துகள்
பகுப்பு:கோவிட்-19
எலின் போலக்

**எலின் போலக்** (Helin Bölek) (1992 – ஏப்ரல் 3, 2020) ஒரு  இடதுசாரி அரசியல் துருக்கிய நாட்டுப்புற இசைக் கலைஞர் ஆவார். இவர் குரூப் யோரம் என்ற இசைக்குழுவில் இருந்தார்.

## வாழ்வு மற்றும் போராட்டம்
தென்கிழக்கு துருக்கியின் மிகப்பெரிய நகரங்களில் ஒன்றான தியார்பர்கரைச் சார்ந்த குடும்பத்தில் மகளாகப் பிறந்தார். இளமைப் பருவத்திலேயே கலையைத் தன் பணியாகக் கொண்டார். குரூப் யோரம் என்ற இசைக்குழுவில் ஒரு தனிப்பாடகராகப் பங்கெடுத்திருந்தார். ஒரு தீவிரவாதக் குழுவில் பங்கெடுத்திருந்ததாகவும், காவல்துறையை எதிர்த்தாகவும், இழிவுபடுத்தியதாகவும் கூறி நவம்பர் 2016 இல் இசைக்குழுவில் இருந்த இதர 7 நபர்களோடு சேர்த்து இவர் இசுதான்புல், ஐடில் கலாச்சார மையத்தில் வைத்து முதன்முதலாக கைது செய்யப்பட்டார். இசைக்கலைஞர்கள் பாகர் குர்ட், பாரிஸ் யக்செல் மற்றும் அலி அராசி ஆகியோர் அரசு கலாச்சார மையங்களில் நடத்தும் திடீர் ஆய்வு மற்றும் இசை நிகழ்ச்சிகள் நடத்துவதற்கான தடை போன்ற துன்புறுத்தல்களை முடிவிற்குக் கொண்டுவரும் பொருட்டு அரசுக்கெதிராக கால வரையற்ற உண்ணாவிரதப் போராட்டத்தினை அறிவித்தனர்.

போலக் இந்த காலவரையற்ற உண்ணாவிரதப் போராட்டத்தில் சூன் 2019 இல் பங்கேற்றார். இவர் 2019 இல் நவம்பர் விடுவிக்கப்பட்டார். ஆனால், உண்ணாவிரதப் போராட்டத்தைத் தொடர்ந்தார். 2020 மார்ச் 11 இல் இப்ராகிம் கோக்செக் மற்றும் எலின் போலக் ஆகியோர் 2020 ஆம் ஆண்டு மார்ச் 11 அன்று காலை இசுதான்புல்லில் ஆர்முட்லுவில் அவர்களுடைய வீட்டிலிருந்து வெளியே கொண்டு வரப்பட்டு உம்ராணியே மாநில மருத்துவமனையில் காவல் துறையினரால் சேர்க்கப்பட்டனர். குரூப் யோரம் இசைக்குழுவின் வழக்கறிஞர் டிடேம் உன்சால் தன் அறிக்கையில் இந்த இசைக்குழுவின் இரண்டு உறுப்பினர்களும் மருத்துவமனைக்கு அவசர சிகிச்சை ஊர்தியின் மூலம் எடுத்துச் செல்லப்பட்டு, அவசர சிகிச்சை அறைக்குள் கொண்டு செல்லப்பட்டுள்ளனர் என்றும் அந்த மருத்துவமனையில் அவர்களிருவரும் தங்களுக்குச் சிகிச்சை அளிக்கப்படுவதை ஏற்றுக்கொள்ள மறுத்துவிட்டனர் என்றும் தெரிவித்துள்ளார்.

## இறப்பு
ரசிப் தைய்யிப் எர்டோகன் தலைமையிலான துருக்கிய அரசு தனது இசைக்குழுவை விரும்பத்தாகத முறையில் நடத்தியதற்கு எதிராக தனது வீட்டில் தொடர்ந்த உண்ணாவிரதப் போராட்டத்தின் 288 ஆவது நாளான ஏப்ரல் 3 ஆம் நாள் இறந்தார். இவரின் இறப்பிற்குப் பிறகு, மிகப்பெரும் கூட்டம் இந்த மரணத்திற்காக துக்கித்து செமெவி (பொதுக்கூடுகைக்கான இடம்) நோக்கி ஒரு பேரணியாகச் செல்லத் தொடங்கினர். காவல் துறை இந்தப் பேரணியைத் தடுத்து பல்வேறு பங்கேற்பாளர்களை தக்க வைத்துக் கொண்டது. இருப்பினும் கூட்டத்தினர் காவல்துறையை சமாளித்து எலின் போலக்கின் சவத்துடன் அந்த இடத்தை அடைந்தனர். கூட்டம் இடுகாட்டிற்குள் நுழைய முற்பட்டதை அறிந்து காவல்துறை அவர்களைத் தடுத்ததோடு மீண்டும் காவல்துறையினர் பேரணியாக வந்த பல பங்கேற்பாளர்களை பிடித்து வைத்துக் கொண்டனர்.  பிறகு, காவல்துறை எலின் போலக்கை கல்லறைக்கு எடுத்துச் சென்றனர்.

## மேற்கோள்கள்

பகுப்பு:துருக்கிய அரசியல்வாதிகள்
பகுப்பு:இடதுசாரி அரசியல்
சாயாஜி ராவ் கெய்க்வாட் III

**சாயாஜிராவ் கெய்க்வாட் III** (**Sayajirao Gaekwad III**) (பிறப்புப் பெயர்:கோபால்ராவ் கெய்க்வாட்); 11 மார்ச் 1863&nbsp;– 6 பிப்ரவரி 1939) பிரித்தானிய இந்தியாவின் துணைப்படைத் திட்டத்தை ஏறறுக்கொண்டிருந்த சுதேச சமஸ்தானங்களில் ஒன்றான, தற்கால குஜராத் மாநிலத்தின் பெரும்பகுதிகளை ஆண்ட பரோடா இராச்சியத்தின் மகாராஜாவாக  1875 முதல் 1939 முடிய 64 ஆண்டுகள் இருந்தவர். 

இவரது காலத்தில் பரோடோ இராச்சியத்தின் பொருளாதாரம், கல்வி, தொடருந்து போக்குவரத்து, பரோடா வங்கி போன்ற உள்கட்டமைப்புகள் பெருகியது. இவரது இராச்சியத்தில் குழந்தைத் திருமணத்தை ஒழித்தவர்.மேலும் துவக்கப் பள்ளிக் கல்வியை கட்டயமாக்கியவர்.  இவர் மராத்திய கூட்டமைப்பின் ஒன்றான கெயிக்வாட் வம்சத்தைச் சேர்ந்தவர்.  

மேலும் இவர் ராஜா ரவி வர்மாவை ஆதரித்தவர். இராஜ ரவி வர்மாவின்  வரைந்த அனைத்து ஓவியங்களின் காப்புரிமை இவரிடம் உள்ளது.

## படக்காட்சிகள்

File:SayajiRao Gaekwad.jpg|thumb|பம்பாய் மாகாண ஆளுநருடன் மகாராஜா சாயாஜி ராவ் கெய்க்வாட்டின் குடும்பத்தினர், 1880
File:Ajwa Sarowar 62 doors.jpg|x216px|right|thumb|64 கதவுகள் கொண்ட நீர்த்தேக்கம், பரோடா இராச்சியம் 
File:Klgh.jpg|thumb|மகாராஜா சாயாஜி ராவ் III கெய்க்வாட்டின் சிலை, பரோடா


## இதனையும் காண்க
* பரோடா இராச்சியம்
* மராத்திய கூட்டமைப்பு

## மேற்கோள்கள்

## மேலும் படிக்க

* 
* 
* 
* 
* 
* 
* 
* 
* 
* 
* 
* 
* 
* 

## வெளி இணைப்புகள்

* Official Website of the Gaekwads of Baroda 
*Sayajirao Gaekwad III materials in the South Asian American Digital Archive (SAADA)

பகுப்பு:இந்திய அரசர்கள்
பகுப்பு:குசராத் வரலாறு
பானு சந்தர்

**பானு சந்தர்** (*Bhanu Chander*) ஒரு இந்திய திரைப்பட நடிகர், இயக்குநர் மற்றும் தயாரிப்பாளர் ஆவார். முக்கியமாக தெலுங்கு மற்றும் தமிழ் சினிமாவில் பணியாற்றுகிறார். இவர் பிரபல இசையமைப்பாளர் 
மாஸ்டர் வேணுவின் மகன் ஆவார்.தமிழ், தெலுங்கு, கன்னடம் ஆகிய மொழிகளில் 100 க்கும் மேற்பட்ட படங்களில் நடித்துள்ளார்.

## தமிழ்த் திரைப்படங்கள்

## தெலுங்குத் திரைப்படங்கள்

## சின்னத்திரை
* *[[கனாக்காணும் காலங்கள்]]*
* *[[கல்லூரி காலம்]]*
* *[[கார்த்திகைப் பெண்கள்]]*
* *[[எங்கிருந்தோ வந்தாள்]]*
* *சொர்க்கம்*

## மேற்கோள்கள்

பகுப்பு:தமிழ்நாட்டு தொலைக்காட்சி பிரமுகர்கள்
பகுப்பு:தமிழ்த் தொலைக்காட்சி நடிகர்கள்
பகுப்பு:தெலுங்குத் திரைப்பட நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:தெலுங்கு மக்கள்
பகுப்பு:வாழும் மக்கள்
பகுப்பு:1952 பிறப்புகள்
டையெத்தில் அலுமினியம் சயனைடு

**டையெத்தில் அலுமினியம் சயனைடு** *(Diethylaluminum cyanide)* என்பது ((C2H5)2AlCN)n.  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம அலுமினியம் சேர்மமாகும். இதை நாகாட்டா வினையாக்கி என்றும் கூறுவர். நிறமற்ற இச்சேர்மத்தை தொலுயீனில் கரைக்கப்பட்ட கரைசலாகவே இதை கையாளுவர். α,β-நிறைவுறா கீட்டோன்களை ஐதரோசயனேற்றம் செய்ய ஒரு வினையாக்கியாக இச்சேர்மம் பயன்படுத்தப்படுகிறது. 
## தயாரிப்பு
டிரையெத்தில் அலுமினியத்துடன் சற்று மிகையளவு ஐதரசன் சயனைடு சேர்த்து சூடுபடுத்தினால் டையெத்தில் அலுமினியம் சயனைடு உருவாகிறது. பொதுவாக நச்சுத்தன்மை மிகுந்த சேர்மமென்பதால் ஊசி மூலம் எடுக்கக்கூடிய சிறுசிறு கண்ணாடிச் சிமிழ்களில் இது சேமிக்கப்படுகிறது. தொலுயீன், பென்சீன், எக்சேன் மற்றும் ஐசோபுரோப்பைல் ஈதர் போன்ற கரைப்பான்களில் இது கரைகிறது. டையெத்தில் அலுமினியம் சயனைடு உடனடியாக நீராற்பகுப்புக்கு உட்படுகிறது.  மற்றும் புரோட்டான் வழங்கும்  :Et3Al + HCN   →  1/n (Et2AlCN)n   + EtH
கரைப்பான்களுடன் இது இணக்கமாக இருக்காது. 
## கட்டமைப்பு
மற்ற டையார்கனைல் அலுமினியம் சயனைடுகள் ஆராயப்பட்டபோதிலும் டையெத்தில் அலுமினியம் சயனைடு எக்சுகதிர் படிகவியல் ஆய்வுகள் மூலம் ஆராயப்படவில்லை. டையார்கனைல் அலுமினியம் சயனைடுகள் (R2AlCN)*n* என்ற பொது மூலக்கூற்று வாய்ப்பாட்டைக் கொண்டுள்ளன. (n = 3) என்ற வளைய முப்படியாக அல்லது (n = 4) என்ற நாற்படியாக இங்கு இவை இடம்பெறுகின்றன. இந்த சில்படிமங்களில் AlCN---Al இணைப்பன்களை காணமுடியும். பிசு[டை(டிரைமெத்தில்சிலில்)மெத்தில்]அலுமினியம்சயனைடு ((Me3Si)2CH)2AlCN, என்ற அணைவுச் சேர்மம் டையெத்தில் அலுமினியம் சயனைடை ஒத்த சேர்மமாக உள்ளது. ஒரு முப்படியுடன் கூடிய கீழ்காணும் கட்டமைப்பில் இது காணப்படுவதாக படிகவியல் ஆய்வுகள் தெரிவிக்கின்றன:. 
:
பிசு(டெர்ட்-பியூட்டைல்)அலுமினியம் சயனைடு  tBu2AlCN படிகத்தன்மை கட்டத்தில் ஒரு நாற்படியாக கானப்படுவதாகவும் இந்த ஆய்வுகள் தெரிவிக்கின்றன:. 
:
## பயன்கள்
α,β-நிறைவுறா கீட்டோன்களை வேதிவினைக் கூறுகள் விகிதப்படி ஐதரோசயனேற்றம் செய்ய ஒரு வினையாக்கியாக இச்சேர்மம் பயன்படுத்தப்படுகிறது. கரைப்பானின் காரத்தன்மை இவ்வினையைப் பாதிக்கிறது. வினையாக்கியின் லூயிசு அமிலத்தன்மை பண்பின் காரணமாக இவ்விளைவு தோன்றுகிறது வினையின் நோக்கமே ஆல்க்கைல் நைட்ரைல்களை உருவாக்குவதே ஆகும். அமீன்கள், அமைடுகள், கார்பாக்சிலிக் அமிலங்கள், எசுத்தர்கள், ஆல்டிகைடுகள் போன்ற கரிமச் சேர்மங்களை தயாரிப்பதற்கு இந்நைட்ரைல்கள் முன்னோடிச் சேர்மங்களாகப் பயன்படுகின்றன. 
:

## மேற்கோள்கள்

பகுப்பு:சயனைடுகள்
பகுப்பு:கரிம அலுமினியம் சேர்மங்கள்
சீசியம் சயனைடு

**சீசியம் சயனைடு** *(Caesium cyanide)* என்பது CsCN  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஐதரசன் சயனைடின் சீசியம் உப்பு என்று இதை வகைப்படுத்துகிறார்கள். வெண்மை நிற இத்திண்மம் நீரில் எளிதாக கரைகிறது. கசப்பான பாதாம் கொட்டைகளின் மணத்தை இதன் மணம் நினைவூட்டும். சர்க்கரையைப் போன்ற படிகங்களாகவே சீசியம் சயனைடு படிகங்கங்களும் காணப்படுகின்றன. மிகுதியான நச்சுத்தன்மை கொண்ட இச்சேர்மத்தின் வேதிப்பண்புகள் பொட்டாசியம் சயனைடின் வேதிப்பண்புகளை ஒத்திருக்கிறது. 

## தயாரிப்பு
சீசியம் ஐதராக்சைடு சேர்மம் ஐதரசன் சயனைடுடன் வினைபுரிவதால் சீசியம் சயனைடும் தண்ணீரும் உருவாகின்றன:
:HCN + CsOH → CsCN + H2O. 
## மேற்கோள்கள்

பகுப்பு:சயனைடுகள்
பகுப்பு:சீசியம் சேர்மங்கள்
லெஸ்லி கனசதுரம்

**லெஸ்லி கனசதுரம்** (*Leslie's cube*) என்பது இரும்பாலான 10 செமீ பக்கங்களைக் கொண்டபொள்ளலான ஒரு கனசதுரமாகும். பரப்புகளின் கதிர்வீசும் பண்புகளை ஆராயவும் அதுபோல் பரப்புகளின் வெப்பக் கதிர்வீச்சினை ஏற்கும் திறனையும் சோதனை மூலம் நிறுவப் பயன்படும் ஓர் எளிய கருவியாகும். இதனை இசுக்காட்லாந்தைச் சேர்ந்த கணிதவியலாளரும் இயற்பியலாளருமான ஜான் லெஸ்லி (1766–1832) 1804 இல் வடிவமைத்தார். இதற்கான பரிசோதனையை ஜான் டிண்டால் என்பவர் 1800களின் இறுதியில் செய்து காட்டினார்.

## அமைப்பு
இது செங்குத்தாலான ஓர் அச்சில் சுழலுமாறு அமைக்கப்பட்டுள்ளது. இதன் பக்கங்கள் வெவ்வேறு நிலையில் உள்ளன. ஒரு பக்கம் கருமையாகவும் அதன் எதிர்ப்பக்கம் பளபளப்பாகவும் இன்னொருபக்கத்தில் காகிதம் ஒட்டப்பட்டும் நான்காவது பக்கம் வழவழப்பின்றி சொரசொரப்பாகவும் உள்ளன.

இச்சோதனையினை மேற்கொள்ள வெப்பக் கதிர்வீச்சினை உணரும் ஒரு கருவி தேவை. இதில் மாறுபட்ட நீளமுடைய  ஆங்கில எழுத்து U வடிவிலான ஒரு குழல் உள்ளது. கண்ணாடியால் ஆன இதன் இரு முனைகளிலும் பொள்ளலான பந்து போன்ற உருண்டை வடிவில் இரு குமிழ்கள் உள்ளன. இதில் பொதுவாக ஈதர் என்னும் நீர்மம் உள்ளது. இரு குமிழ்களில் ஒன்று கருமை நிறமுடையது. மற்றது சாதாரண நிலையில் இருக்கிறது.

## செயற்பாடு
பரப்புகள் எவ்வாறு வெப்பத்தினை உமிழ்கிறது என்பதை ஆராய, இப்போது லெஸ்லி கனசதுரத்தைக் கொதிநீரால் நிரப்ப வேண்டும். இந்நிலையில் அதன் பக்கங்கள் வெப்பக் கதிர்வீச்சினை உமிழும். ஒவ்வொரு பக்கத்தின் எதிரிலும் ஒரே குறிப்பிட்ட தொலைவில் ஈதர் வெப்பம் காட்டியினை வைத்து ஈதர் தம்பம் எவ்வாறு மாறுகிறது எனப் கவனமாகப் பார்க்க வேண்டும். கருமையான குமிழியின் பக்கம் வெப்பக் கதிர்வீச்சினை ஏற்கும் வகையில் வைத்து அளவுகளை நோக்க வேண்டும். முதலில் கனசதுரத்தின் கருமையான பக்கமும் அதனைத் தொடர்ந்து பளபளப்பான பக்கம் பின் தாள் ஒட்டிய பக்கம் கடைசியாக சொரசொரப்பான பக்கம் என்று சோதனைகளை மேற்கொள்ளலாம்.

ஈதர் தம்பத்தின் மாறுபட்ட அளவுகளிலிருந்து கருமையான பக்கம் அதிக வெப்ப உமிழ்திறனுடையது என்றும் பளபளப்பான பரப்பு மிகக் குறைந்த அளவு உமிழ்திறனுடையது என்பதும் மற்ற இரு பக்கங்களும் இதுபோல் குறைந்த அளவு உமிழ்திறனுடையன என்பதும் தெரியவருகிறது.

இந்தக் கருவிகளின் துணையுடன் வெவ்வேறு வகையான பரப்புகளின் வெப்பக் கதிர்வீச்சு ஏற்புத்திறனை (*Absorptive power*) காண முடியும். கலத்தில் கொதிநீர் தொடர்ந்து இருக்குமாறு செய்யவும். கனசதுரத்தின் கருமையான பக்கத்திற்கு எதிராக ஒரு குறிப்பிட்ட தொலைவில் வெப்பங்காட்டியின் கருமையான குமிழ் இருக்குமாறு வைத்து ஈதர் தம்பம் எவ்வாறு மாறுகிறது எனப் பார்க்கவும். இப்போது மற்றக் குமிழினை மெல்லிய அலுமினியத் தகட்டால் பொதிந்து முன்பு இருந்த அதே தொலைவில் குமிழ் இருக்குமாறு வைத்து தம்ப உயரம் எவ்வாறு மாற்றம் அடைகிறது எனக் காணவும். தம்ப உயர மாறுபாட்டிலிருந்து கருமையான குமிழ் அதிக ஏற்புத்திறனுடனும் வெள்ளை பளப்பளப்பான குமிழில் மிகக்குறைந்த ஏற்புத்திறனும் உள்ளது தெரிய வரும்.

இவைகளிலிருந்து கருமையான பரப்பு அதிக ஏற்புத்திறனும் அதிக உமிழ்திறனும் உடையன என்பதும் அதிக பளபளப்பான பரப்பு குறைந்த உமிழ்திறனும் குறைந்த ஏற்புத்திறனும் உடையன என்பதும் தெளிவாகும். 

மேலும் துல்லியமாக அளவீடுகள் வேண்டுமென்றால் வெப்பமின்னடுக்கு அல்லது வெப்பக் கதிர் அளவியைப் பயன்படுத்தி சோதனைகளை மேற்கொள்ளலாம்.

## மேற்கோள்கள்

## உசாத்துணை
*Heat and thermodynamics-Roberts and Miller 

## மேலதிக வாசிப்பு
*
*
*
*
*

பகுப்பு:கதிர்வீச்சளவியல்
மேரி கமலா குணசீலன்

**மேரி கமலா குணசீலன்** இலங்கைத் தமிழர் ஆவார். இவர் ஒரு ஆசிரியர், அரசியல்வாதி மற்றும்  மாகாண கவுன்சிலர் ஆவார். இவர் அரசரத்தினம் வித்யாலயத்தின் துணை முதல்வராக இருந்தார்.

மேரி கமலா குணசீலன் 2013 ஆம் ஆண்டு இலங்கையில் நடைபெற்ற மாகாண சபை தேர்தலில் தமிழ்த் தேசியக் கூட்டமைப்பு சார்பாக முல்லைத்தீவு மாவட்டத்தில் போட்டியிட்டு தோல்வியை தழுவினார். ஆயினும்கூட இவர் வடக்கு மாகாண சபைக்கு தமிழ்த் தேசியக் கூட்டமைப்பின் இரண்டு நியமன மாகாண சபை உறுப்பினர்களில் ஒருவராக நியமிக்கப்பட்டார். தேர்தலுக்கு பின் இவர் இலங்கையின் வட மாகாண அரசின் கல்வி, கலாச்சாரம் மற்றும் விளையாட்டு துறை அமைச்சருக்கு நூலகங்கள், அருங்காட்சியகங்கள் மற்றும் கலாச்சாரம் சார்ந்த பணிகளுக்கு உதவ அமர்த்தப்பட்டார். 2013 ஆம் ஆண்டு அக்டோபர் மாதம் 11 ஆம் நாள் யாழ்ப்பாணம் நகரில் உள்ள வீரசிங்கம் மண்டபத்தில் முதலமைச்சர் க. வி. விக்னேஸ்வரன் முன்னிலையில் வட மாகாண சபை உறுப்பினராக பதவி பிரமாணம் செய்து கொண்டார்.

## மேற்கோள்கள்

பகுப்பு:இலங்கைத் தமிழர்
பகுப்பு:வாழும் மக்கள்
பகுப்பு:இலங்கையின் வட மாகாண நபர்கள்
சிறீ கிருட்டிண தேவராய ஆந்திர பாசா நிலையம்

**ஸ்ரீ கிருஷ்ண தேவராய தெலுங்கு பாஷா நிலையம் (Sri Krishna Devaraya Telugu Bhasha Nilayam )** முன்பு சிறீ கிருட்டிண தேவராய ஆந்திர பாசா நிலையம் என்று அழைக்கப்பட்டது . இது தெலங்காணாவின்  பழமையான அரசு சாரா நூலகங்களில் ஒன்றாகும்.  

## வரலாறு
1901 செப்டம்பர் 1 ஆம் தேதி இந்த நூலகம் தொடங்கப்பட்டது. பாசா நிலையம் 1927ஆம் ஆண்டில் அதன் வெள்ளி விழாவை புர்குல ராமகிருட்டிண ராவ் அதன் செயலாளராக இருந்தபோது கொண்டாடியது. 1952ஆம் ஆண்டில் பர்குலா முதல்வரானபோது தங்க விழாவையும் கொண்டாடியது. கவிஞர் பரிசு பெற்ற சிறீபாத கிருட்டிண சாஸ்திரி தங்க விழா கொண்டாட்டங்களைத் திறந்து வைத்தார். நிலையம் 2001ஆம் ஆண்டில் அதன் நூற்றாண்டு விழாவைக் கொண்டாடியது. மதிராஜு லட்சுமி நரசிம்மராவ், கடந்த 50 ஆண்டுகளுக்கும் மேலாக நிலையத்தின் செயலாளராக இருக்கிறார். 

இந்த நிறுவனத்தை அதன் தொடக்க ஆண்டுகளில் நிறுவுவதற்கும் பலப்படுத்துவதற்கும் சம்பந்தப்பட்ட முன்னணி நபர்களில் முனகல ராஜா, நயனி வெங்கட ரங்க ராவ், பிரபல ஆராய்ச்சியாளர்-வரலாற்றாசிரியர் கோமர்ராஜு லட்சுமண ராவ், பல்வஞ்சாவின் பர்தசாரதி அப்பராவ் பகதூர், சுராவரம் பிரதாப ரெட்டி, மடபதி ஹனுமந்த ராவ், புர்குல ராமகிருஷ்ண ராவ், ஆதிராஜரா ராவ் போன்றோர் அடங்குவர்.   

பாசா நிலயம் நிசாமின் ஆட்சிக்கு எதிரான தேசியவாத போராட்டத்தின் தொட்டிலாகவும், தெலுங்கு மொழிக்கான மையமாகவும் இருந்தது. அரசியல், இலக்கியம் மற்றும் கலாச்சாரத்தில் உள்ள பெரிய மனிதர்கள் இங்குள்ள கூட்டத்தில் உரையாற்றுவது ஒரு பாக்கியமாக கருதினர்.  

## சேகரிப்பு
சுமார் 40,000 ஒற்றைப்படை புத்தகங்கள் மற்றும் பழைய செய்தித்தாள்கள் மற்றும் பத்திரிகைகள் உள்ளன. சுந்தராய விக்னனா கேந்திரம் நூலகம் பாதுகாப்பு, ஆட்டோமேஷன் மற்றும் மின்னணு வினையூக்கத்தில் உதவுகிறது. தெலுங்கு தேசம் கட்சி ஆட்சியின் போது ஆந்திர அரசு தாராளமாக நிதியளிப்பதன் மூலம் நான்கு மாடி புதிய கட்டிடம் கட்டப்பட்டு வருகிறது. 

## மேலும் காண்க

* மாநில மத்திய நூலகம், ஹைதராபாத் 

## குறிப்புகள்

பகுப்பு:நூலக வரலாறு
சையத் உசேன் பில்கிராமி

நவாப் **சையத் உசேன் பில்கிராமி (Syed Hussain Bilgrami)**, இமாத்-உல்-முல்க் பகதூர், (இந்திய நட்சத்திரத்தின் ஆணை) (1842-1926)  இவர் ஓர் இந்திய அரசு ஊழியரும், அரசியல்வாதியும் கல்வியாளரும் மற்றும் அகில இந்திய முஸ்லிம் லீக்கின் ஆரம்ப தலைவராகவும் இருந்தார். மேலும் இவர் முஸ்லீம் லீக்கின் முதல் பொதுச் செயலாளராகவும் இருந்தார்.

## ஆரம்ப கால வாழ்க்கை
சையத் உசேன் பில்கிராமி 1844ஆம் ஆண்டில் கயாவில் சதாத்-இ-பில்கிராமின் மூதாதையர்கள் வழியில் பிறந்தார். மேலும் கொல்கத்தாவின் மாநிலக் கல்லூரியில் கல்வி பயின்றார். 1864இல் திருமணம் செய்து கொண்ட இவருக்கு நான்கு மகன்களும் ஒரு மகளும் இருந்தனர்.

## தொழில்
1866 முதல் 1873 வரை இலக்னோவின் கேனிங் கல்லூரியில் அரபு பேராசிரியர் பதவியை வகித்த பின்னர்  இவர் ஐதராபாத் நிசாமின் சேவையில் நுழைந்தார்.  இவர் இறக்கும் வரை சர் சாலர் ஜங்கின் தனியார் செயலாளராக இருந்தார். சர் உசேன் பில்கிராமி தனது பதவிக் காலத்தில், இங்கிலாந்திற்கு ஒரு மறக்கமுடியாத பணிக்காக சர் சாலர் ஜங்குடன் சென்றார். அங்கு விக்டோரியா மகாராணியை சந்திப்பதற்கும் பேசுவதற்குமான ஆணையைப் பெற்றார். மேலும் பெஞ்சமின் டிஸ்ரேலி, வில்லியம் கிளாட்ஸ்டோன், லார்ட் சாலிஸ்பரி, ஜான் மோர்லி மற்றும் பலரையும் சந்தித்தார்.

பின்னர், ஐதராபாத் நிசாமின் தனிச் செயலாளராக பல பணிகளில் உடன் பணிபுரிந்தார். 1887 முதல் 1902 வரை நிசாமின் ஆதிக்கங்களுக்கான பொது அறிவுறுத்தல் இயக்குநராக நியமிக்கப்பட்டார். 1901-1902இல் இவர் 1902 இந்திய பல்கலைக்கழக ஆணையத்தில் உறுப்பினராக இருந்தார். பின்னர், இவர் பிர்த்தன் ஏகாதிபத்திய சட்டமன்ற உறுப்பினராகவும் 1907 முதல் 1909 வரை மாநில அமைப்புச் செயலாளராகவும் நியமிக்கப்பட்டார். உடல்நலக்குறைவு காரணமாக 1907இல் நிசாமின் சேவையில் இருந்து ஓய்வு பெற்றார்.

இவரது மிக முக்கியமான பணி ஒரு கல்வியாளரின் வேயாகும். நிசாம் கல்லூரியாக மாறவிருந்த நிறுவனத்தை இவர் நிறுவினார். இவர் 1885 ஆம் ஆண்டில் ஒரு பெண்கள் உயர்நிலைப் பள்ளியையும் நிறுவினார். இது இந்தியாவில் இது போன்ற முதல் நிறுவனமாகும்.   உள்ளூர் தொழில்களின் மூன்று முக்கிய மையங்ளான அவுரங்காபாத், ஐதராபாத் மற்றும் வாரங்கல் ஆகிய இடங்களில் மூன்று தொழில்துறை பள்ளிகளை உருவாக்குவதில் (வீழ்ச்சியடைந்த தொழில்களை புதுப்பிக்க உதவுவதில்) இவர் முக்கியப் பங்கு வகித்தார். மாநில நூலகமும் இவரால் தொடங்கப்பட்டது .

இவர் தனது சேவைகளுக்காக, நவாப் அலி யர் கான் பகதூர், மோட்டமன் ஜங், இமாத்-உத்-டோவ்லா மற்றும் இமாத்-உல்-முல்க் ஆகிய பட்டங்களையும், பிரித்தானிய இராசியத்திற்கு இவர் செய்த சேவைகளுக்காக இந்திய அரசிடமிருந்து நட்சத்திர ஆணையையும் பெற்றுள்ளார்.

## குறிப்புகள்

பகுப்பு:1926 இறப்புகள்
பகுப்பு:1844 பிறப்புகள்
பகுப்பு:இந்திய முஸ்லிம்கள்
பசீர் பாக்

**பசீர் பாக் (Basheerbagh)** ஐதராபாத்தில் உள்ள ஓர் முக்கிய நகரமாகும். இப்போது இது வணிக மற்றும் வணிக மையமாக உள்ளது. அபிட்ஸ், கோட்டி, நம்பள்ளி மற்றும் ஹிமாயத் நகர் போன்ற பிற பெரிய வணிகப் பகுதிகளுடன் நெருக்கமாக இருப்பதால் இப்பகுதியின் முக்கியத்துவம் அதிகரித்துள்ளது. நன்கு அறியப்பட்ட பசீர் பாக் அரண்மனையும் இங்கு அமைந்துள்ளது. இது உசேன் சாகர் ஏரிக்கும் அருகில் உள்ளது.  

## வரலாறு
பசீர்-உத்- தௌலா நவாப் சர் அசுமான் ஜக் பகதூர் என்பவரின் நினைவாக பசீர்பாக் எனப் பெயரிடப்பட்டது. இங்குள்ள பசீர் பாக் அரண்மனை 1880ஆம் ஆண்டில் இந்த பகுதியில் கட்டப்பட்டது. 

## வணிகப் பகுதி
இங்கு ஏராளமான நகைக் கடைகளும், அதிக அளவிலான வணிக வளாகங்களும் உள்ளன. நகரத்தின் பிரபல திரையரங்குகளான ஸ்கைலைன் & ஸ்டெர்லிங் திரைப்பட அரங்கம் இங்கு அமைந்திருக்கின்றன. அயக்கர் பவன் (வருமான வரி அலுவலகம்), காவல் ஆணையர் அலுவலகம், காவல் கட்டுப்பாட்டு அறை, மத்திய கலால் மற்றும் சுங்க மற்றும் பொருட்கள் மற்றும் சேவை வரி அலுவலகம், தெலங்காணா சுற்றுலாவின் இட ஒதுக்கீடு அலுவலகம் போன்ற சில முக்கியமான அரசு கட்டிடங்கள் இங்கு அமைந்துள்ளன. பாபு கான் எஸ்டேட் (ஒரு காலத்தில் ஐதராபாத்தில் 14 மாடிகளைக் கொண்ட மிக உயரமான கட்டிடம்) மற்றும் கான் லத்தீப் கான் எஸ்டேட் போன்ற பெரிய வணிக கட்டிடங்கள் இங்கு பல்வேறு வகையான வணிகங்களை நடத்தி வருகின்றன. 

## கல்வி
[வலது|thumb|225x225px| பசீர் பாக் அரண்மனை, 1880 இல் [லாலா தீன் தயாள்|லாலா தீன் தயால் என்பவரால் புகைப்படம் எடுக்கப்பட்டது ]]
நன்கு அறியப்பட்ட நிசாம் கல்லூரி மற்றும் சங்கம் இதன் புறநகரில் அமைந்துள்ளது. 

## விளையாட்டு
பசீர்பாக் ஒரு விளையாட்டு மையமாக இக்கிறது. மேலும் கால்பந்து மற்றும் தடகளத்திற்காக பயன்படுத்தப்படும் பல்நோக்கு லால் பகதூர் விளையாட்டு அரங்கம் இங்கே அமைந்துள்ளது. ஐதராபாத்தை இந்திய ராணுவத்திற்கு ஒப்படைக்கும் பணி இங்கு நடந்ததால் இது முன்பு பதே மைதானம் என்று அழைக்கப்பட்டது. முன்னதாக இது சர்வதேச துடுப்பாட்டப் போட்டிகளை நடத்த பயன்படுத்தப்பட்டது. பூப்பந்தாட்டம் மற்றும் டென்னிசுக்குபயன்படுத்தப்படும் ஒரு உட்புற மைதானமும் இங்கே உள்ளது. தற்போது அவை அதிகம் பயன்படுத்தப்படவில்லை. இது காச்சிபௌலி நகரின் விளையாட்டு மையமாக மாறியுள்ளது. இந்திய துடுப்பாட்ட லீக்கின் போட்டிகள் இங்குள்ள அரங்கங்களை புதுப்பித்துள்ளன. 

## குறிப்புகள்

பகுப்பு:தெலங்காணாவின் புவியியல்
மகேசு பிரசாத் மெகரே

**மகேசு பிரசாத் மெகரே**  *(Mahesh Prasad Mehray)* என்பவர் இந்தியாவைச் சேர்ந்த கண் மருத்துவர் ஆவார். இவரது காலம் 1900 முதல் 1974 ஆம் ஆண்டு வரையிலான காலமாகும். உத்தரப் பிரதேசம் மற்றும் உத்தராகண்டம் ஆகிய மாநிலங்களில்  சீதாபூர் கண் மருத்துவமனையை இவர் நிறுவினார். 2500 படுக்கை வசதிகள் கொண்ட இம்மருத்துவமனை 32 கிளைகளைக் கொண்டுள்ளது. இந்தியாவில் மருத்துவ பிரிவுக்காக  வழங்கப்படும் மிக உயர்ந்த விருதான பிதான் சந்திரா ராய் விருதை இந்திய மருத்துவக் கழகம் மகேசு பிரசாத் மெகரேவுக்கு வழங்கியது. 1955  ஆம் ஆண்டு இந்திய அரசின்  நான்காவது உயர் குடிமகன் விருதான பத்மசீறீ விருது இவருக்கு வழங்கப்பட்டது. தொடர்ந்து 1970 ஆம் ஆண்டு இந்தியாவின்  மூன்றாவது உயர்ந்த விருதான  பத்ம பூசண் விருதும் மருத்துவ அறிவியலில் மகேசு செய்த பங்களிப்புகளுக்காக வழங்கப்பட்டது.

## வாழ்க்கை வரலாறு

1900 ஆம் ஆண்டு பிரித்தானிய இந்தியாவின்  வடமேற்கு மாகாணத்தில் மெகரே பிறந்தார். அப்பகுதி தற்பொழுது இந்திய நாட்டின் மாநிலமான உத்தரப்பிரதேசத்தில் அமைந்துள்ளது. இலக்னோவிலுள்ள கிங் சியார்ச்சு மருத்துவக் கல்லூரியில் மருத்துவத்தில் இவர் பட்டம் பெற்றார். பிறகு  மாநில தலைநகரான இலக்னோவிலிருந்து 80 கி.மீ தூரத்தில் அமைந்துள்ள கைராபாத் கிராமத்தில் முதன்மை சுகாதார மையமான மாவட்ட வாரிய மருந்தகத்தில் மருத்துவ அதிகாரியாக பணியாற்றினார். பின்னர் இவர் எழும்பூர் கண் மருத்துவமனையில் கண் மருத்துவத்திற்கான மேம்பட்ட பயிற்சியைப் பெற்றார். தற்பொழுது இம்மருத்துவமனை மண்டல கண்மருத்துவ நிறுவனம் மற்றும் அரசு கண் மருத்துவமனை என்ற பெயரில் செயல்படுகிறது. 1935 ஆம் ஆண்டு வியன்னாவில் இவர் தன்னுடைய படிப்பை முடித்தார். இந்தியாவின் கிராமப்புறங்களில் சுகாதாரத் துறை அப்போது வளர்ச்சியடையாமல் இருந்தது. 1926 ஆம் ஆண்டு கைராபாத்தில் கண் பராமரிப்புக்கு எந்த வசதியும் இல்லாத நேரத்தில்  மெகரே ஒரு சிறிய கண் மருத்துவமனையைத் தொடங்கினார்.  நோயாளிகளுக்கான சிகிச்சை தற்காலிக கொட்டகையில் அளிக்கப்பட்டது.  நோயாளிகள் எண்ணிக்கை அதிகமாகவே மெகரே மையத்தை மாவட்ட தலைமையகமான சீதாபூருக்கு மாற்றினார். 

1943 ஆம் ஆண்டு சீதாபூர் நகரில்  மருத்துவமனை செயல்படத் தொடங்கியது. பின்பு சில ஆண்டுகளில் 1000 படுக்கைகள் வசதி கொண்ட மருத்துவமனையாக வளர்தது. மேலும் உத்தரப் பிரதேசம்மற்றும் உத்தராகண்டம் ஆகிய மாநிலங்களில் பல்வேறு இடங்களில் அமைந்துள்ள 32 கிளைகளில் மேலும் 1500 படுக்கை வசதிகள் கொண்ட மருத்துவமனையாக வளர்ந்தது. மகேசுக்கு இந்திய மருத்துவ பிரிவில் மிக உயர்ந்த விருதான  பிதான் சந்திரா ராய் விருதை  இந்திய மருத்துவ கழகம் வழங்கியது. 1955 ஆம் ஆண்டில் இந்திய அரசின்  நான்காவது உயர் குடிமகன் விருதான பத்மசீறீ விருது இவருக்கு வழங்கப்பட்டது. பின்னர் 1970 ஆம் ஆண்டில் குடியரசு தின மரியாதை பட்டியலில் மகேசு மீண்டும் சேர்க்கப்பட்டார். அப்போது  இந்தியாவின்  மூன்றாவது உயர்ந்த விருதான  பத்ம பூசண் மருத்துவ அறிவியலில் மகேசு செய்த பங்களிப்புகளுக்காக வழங்கப்பட்டது. இவை தவிர ருசுடோம் மெர்வானிசி ஆல்பாய்வால்லா விருது, ராய் சாகிப் மற்றும் ராய் பகதூர் விருது போன்ற உயரிய விருதுகளையும் இவர் வென்றார். கோபி ராணி  என்பவரை மகேசு மணந்தார்.  1974 ஆம் ஆண்டு தனது 74 வது வயதில் இவர் இறந்தார்.  இன்றும் செயல்பட்டுவரும் சீதாபூர் கண் மருத்துவமனையில் அதன் நிறுவனர் மகேசு   நினைவாக டாக்டர் எம். பி. மகேசு கண் மருத்துவம் கழகம் என்ற பெயரில் ஒரு சமூக மையம் திறக்கப்பட்டுள்ளது.

## மேற்கோள்கள்

பகுப்பு:1900 பிறப்புகள்
பகுப்பு:1974 இறப்புகள்
பகுப்பு:கண் மருத்துவர்கள்
பகுப்பு:பத்ம பூசண் விருது பெற்றவர்கள்
பகுப்பு:பத்மசிறீ விருது பெற்ற மருத்துவத்துறையினர்
பகுப்பு:மரு. பி. சி. ராய் விருது பெற்றவர்கள்
யோகேசு குமார் சாவ்லா

**யோகேசு குமார் சாவ்லா** *(Yogesh Kumar Chawla)* என்பவர் ஓர் இந்திய மருத்துவர் மற்றும் கல்லீரலியலில்  நிபுணத்துவம் பெற்றவர் ஆவார். சண்டிகார் நகரிலுள்ள முதுகலை மருத்துவக் கல்வி மற்றும் ஆராய்ச்சி நிறுவனத்தில் இயக்குனராகப் பணிபுரிந்தார். சபல்பூரிலுள்ள நேதாஜி சுபாசு சந்திரபோசு மருத்துவக் கல்லூரியில் மருத்துவத்தில் இளநிலை பட்டம் பெற்ற இவர் அதே கல்லுரியில் இரைப்பை நோய்களைப் பற்றிய ஆய்வுப்பிரிவில் முதுகலைப் பட்டமும் பெற்றார். 1983 ஆம் ஆண்டு சண்டிகார் நகரிலுள்ள முதுகலை மருத்துவக் கல்வி மற்றும் ஆராய்ச்சி நிறுவனத்தில் கல்லீரல் இயல் துறையில் ஆசிரிய உறுப்பினராக இருந்த இவர் 1999 ஆம் ஆண்டு அத்துறையின் தலைவராக உயர்ந்தார். இதே ஆண்டு இந்தியாவில் மருத்துவ பிரிவுக்காக  வழங்கப்படும் மிக உயர்ந்த விருதான பிதான் சந்திரா ராய் விருதை இந்திய மருத்துவக் கழகம் சாவ்லாவுக்கு வழங்கியது. தேசிய மருத்துவ அறிவியல் கழகத்தின் கௌரவ உறுப்பினராகவும் இவர் தேர்ந்தெடுக்கப்பட்டார். 2015  ஆம் ஆண்டு இந்திய அரசின்  நான்காவது உயர் குடிமகன் விருதான பத்மசிறீ விருது இவருக்கு வழங்கப்பட்டது.

## மேற்கோள்கள்

பகுப்பு:வாழும் மக்கள்
பகுப்பு:இந்திய மருத்துவர்கள்
பகுப்பு:மரு. பி. சி. ராய் விருது பெற்றவர்கள்
பகுப்பு:பத்மசிறீ விருது பெற்ற மருத்துவத்துறையினர்
விகார்-உன்-நிசா நூன்

**பேகம் விகார் உன் நிசா (Begum Viqar un Nisa)**  ( **விக்டோரியா ரேகா** அல்லது ' லேடி நூன்' என்றும் அழைக்கப்படுகிறார்; ) (பிறப்பு:1920 - இறப்பு 2000 சனவரி 16) இவர் 1957 முதல் 1958 வரை பாக்கித்தானின் முதல் பெண்மணியாக இருந்தார். தொழிலால், இவர் ஒரு சமூக சேவகர். இவர் 1945இல் 7 வது பாக்கித்தான் பிரதமர் சர் பெரோஸ் கான் என்பவரை இவர் மணந்தார். மேலும் பாக்கித்தான் இயக்கத்திலும் பங்கேற்றார். விகார் பிறப்பு மற்றும் தோற்றம் மூலம் ஒரு ஆஸ்திரியராக இருந்தார். 1920 சூலையில் விக்டோரி என்ற பெயரில்  பிறந்தார்.

## பாக்கித்தான் இயக்கத்துடன் ஈடுபாடு
திருமணத்திற்குப் பிறகு இவர் இசுலாமிற்கு மாறினார். மேலும் தனது பெயரை விக்டோரியாவிலிருந்து விகார் உன் நிசா என மாற்றிக் கொண்டார். சர் வைரோஸ் இந்திய தலைமை ஆளுநரின் அமைச்சரவையில் இருந்து விலகிய பின்னர் லாகூருக்குச் சென்ற அதே ஆண்டில் நூன் தில்லியை விட்டு வெளியேறினார்.  நூன் பாக்கித்தான் அரசியலில் நேரடியாக தனது ஈடுபாட்டை வெளிப்படுத்தினார். மேலும் உள்ளூர் அரசியலுடன் தன்னை ஈடுபடுத்திக் கொண்டார். பஞ்சாப் மாகாண மகளிர் துணைக்குழுவில் உறுப்பினரானார். முஸ்லிம் லீக்கிற்கான பேரணிகளையும் ஊர்வலங்களையும் ஏற்பாடு செய்தார். பஞ்சாபில் நடந்த ஒத்துழையாமை இயக்கத்தின் போது, நூன் பிரித்தன் ஆதரவுடைய கிசாரின் அமைச்சரவைக்கு எதிராக மூன்று முறை கைது செய்யப்பட்டு ஆர்ப்பாட்டங்களையும் ஆர்ப்பாட்டங்களையும் நடத்த உதவினார்.

## சமூகப் பணி
1947இல் பாக்கித்தானுக்கு சுதந்திரம் கிடைத்ததைத் தொடர்ந்து, எல்லையைத் தாண்டி மக்கள் பெருமளவில் இடமாற்றம் செய்யப்பட்டனர். இதைத்தொடர்ந்து, அகதிகள் நெருக்கடியை நிவர்த்தி செய்வதிலும், பல்வேறு அகதி முகாம்கள் மற்றும் குழுக்களுக்கு உதவி வழங்குவதிலும் ஈடுபட்டார். இவர் செஞ்சிலுவைச் சங்கத்துடன் தொடர்பு கொண்டு உள்ளூர் சமூகப் பணிகளில் ஈடுபட்டார். பாக்கித்தானின் இராவல்பிண்டி, விகார் உன் நிசா மகளிர் கல்லூரி மற்றும் வங்காளாதேசத்தின் தலைநகர் டாக்காவில் பெண்களுக்கான புகழ்பெற்ற பள்ளியான விகருன்னிசா நூன் பள்ளி ஆகியவற்றை நிறுவ இவர் உதவினார்.

## பிற்கால வாழ்வு
இவரின் கணவர் சர் பெரோஸ் பின்னர் கிழக்கு பாக்கித்தானின் முதல் ஆளுநராகவும், இறுதியில் 1957இல் பாக்கித்தான் பிரதமராகவும் ஆனார் . அவரது மரணத்திற்குப் பிறகு, பாக்கித்தானின் பிற முக்கிய பெண் சமூக சேவையாளர்களான மறைந்த பேகம் மஹ்மூதா சலீம் கான், அட்டியா இனாயதுல்லா மற்றும் பேகம் ஸாரி சர்பராஸ் ஆகியோருடன் இவர் தொடர்ந்து சமூகப் பணிகளில் ஈடுபட்டார்; மற்றும் பாக்கித்தானின் குடும்பக் கட்டுப்பாடு சங்கம், பாக்கித்தானியர்களுக்கு அவசர மருத்துவ மற்றும் நிவாரண சேவைகளை வழங்கும் ஒரு அமைப்பான பாக்கித்தான் ரெட் கிரசண்ட் அமைப்பு, பாக்கித்தானின் தேசிய கைவினை அமைப்பு மற்றும் பிற அமைப்புகளின் மூத்த மற்றும் நிர்வாக உறுப்பினராக இருந்தார். முகம்மது ஜியா-உல்-ஹக்கின் ஆட்சியின் போது, சிறிது காலம், இவர் பாக்கித்தான் அரசாங்கத்தில் சுற்றுலா மற்றும் கலாச்சாரத்துறை மத்திய அமைச்சராக இருந்தார். தனது பிற்கால வாழ்க்கையில், பாக்கித்தானின் அபோட்டாபாத்திற்கு அருகிலுள்ள மலைகளிலும், அழகிய இஸ்லாமாபாத்திலும் உள்ள தனது குடிசையான "அல்-ஃபெரோஸ்" மற்றும் வண்ணமயமான இஸ்லாமாபாத்தில் தனது நேரத்தை அதிக நேரம் செலவிட்டார்.

விகார்-உன்-நிசா நூன் 2000 சனவரி 16 அன்று இஸ்லாமாபாத்தில் ஒரு நீண்டகால நோயால் இறந்தார்.

## குறிப்புகள்

பகுப்பு:2000 இறப்புகள்
பகுப்பு:1920 பிறப்புகள்
வேலூர் ஊராட்சி (பெரம்பலூர்)

**வேலூர் ஊராட்சி**, தமிழ்நாட்டின் பெரம்பலூர் மாவட்டத்தில் உள்ள பெரம்பலூர் ஊராட்சி ஒன்றியத்தில் அமைந்துள்ளது. இந்த ஊராட்சி, பெரம்பலூர் சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4697 ஆகும். இவர்களில் பெண்கள் 2309 பேரும் ஆண்கள் 2388  பேரும் உள்ளனர்.

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

## சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல்:
# கீழக்கணவாய்
# புதுவேலூர்
# ரெங்கநாதபுரம்
# தம்பிரான்பட்டி
# வேலூர்

## சான்றுகள்

பகுப்பு:பெரம்பலூர் மாவட்ட ஊராட்சிகள்
பகுப்பு:த. இ. க. ஊராட்சித் திட்டம்
ஹொஜாய் மாவட்டம்

**ஹோஜாய் மாவட்டம்** (**Hojai District**) அசாம் மாநிலத்தின் நவகோன் மாவட்டத்தின் மூன்று வருவாய் வட்டங்ளைக் கொண்டு இப்புதிய மாவட்டம் 15 ஆகஸ்டு 2015 அன்று நிறுவப்பட்டது. இம்மாவட்டத்தின் நிர்வாகத் தலைமையிடம் ஹொஜாய் நகரம் ஆகும்.

## வருவாய் வட்டங்கள்
ஹோஜாய் மாவட்டம் ஹொஜாய், தோபோகா மற்றும் லங்கா எனும் மூன்று வருவாய் வட்டங்ளைக் கொண்டது.

## மக்கள் தொகை பரம்பல்
2011-ஆம் ஆண்டின் மக்கள்தொகை கணக்கெடுப்பின் படி, ஹோஜாய் மாவட்டத்தின் மொத்த மக்கள்தொகை 9,31,218  ஆகும். மக்கள்தொகையில் இசுலாமியர்கள் 4,99,565 (53.65%) மற்றும் இந்துக்கள் 4,24,065 (45.53%) ஆகவுள்ளனர். 1971 இந்திய-பாகிஸ்தான் போரின் போது இலட்சக்கணக்கான வங்காளதேச  முஸ்லீம்கள் சில்ஹெட் மாவட்டத்திலிருந்து இம்மாவட்டத்தில் புலம்பெயர்ந்தனர்.

## அரசியல்
ஹோஜாய் மாவட்டம் ஜமுனாமுக், ஹோஜாய், லும்டிங் என மூன்று சட்டமன்றத் தொகுதிகளைக் கொண்டுள்ளது. நவகோங் மக்களவைத் தொகுதியில் இம்மாவட்டம் உள்ளது. 
## மேற்கோள்கள்

பகுப்பு:அசாம் மாவட்டங்கள்
பிஸ்வநாத் மாவட்டம்

**பிஸ்வநாத்  மாவட்டம்** (**Biswanath District** அசாமின் சோனித்பூர் மாவட்டத்தின் 3 வருவாய் வட்டங்களைக் கொண்டு பகுதிகளைக் கொண்டு இப்புதிய மாவட்டம் 15 ஆகஸ்டு 2015 அன்று புதிதாக நிறுவப்பட்டது. இம்மாவட்டம் 832 கிராமங்களைக் கொண்டது. இம்மாவட்டத்தில் நிர்வாகத் தலைமையிடம் பிஸ்வநாத் சார்யாலி நகரத்தில் உள்ளது.  பிஸ்வநாத் மாவட்டத்தின் வடக்கில் அருணாச்சலப் பிரதேசம், தெற்கில் பிரம்மபுத்திரா ஆறு,  கிழக்கில் லக்கீம்பூர் மாவட்டம், மேற்கில் சோனித்பூர் மாவட்டம் எல்லைகளாக உள்ளது.

## மாவட்ட நிர்வாகம், ஊராட்சி & உள்ளாட்சி அமைப்புகள்
* வருவாய் கோட்டங்கள்:  பிஸ்வநாத் சரியாலி கோட்டம் மற்றும் கோக்பூர் கோட்டம்
* வருவாய் வட்டங்கள்: பிஸ்வநாத் சர்யாலி வட்டம், கோக்பூர் வட்டம் மற்றும் ஹெலம் வட்டம்
* ஊராட்சி ஒன்றியங்கள்: சாய்துவார் ஊராட்சி ஒன்றியம், புப் சாய்துவார் ஊராட்சி ஒன்றியம், பெகாலி ஊராட்சி ஒன்றியம், பாக்மோரா ஊராட்சி ஒன்றியம், பிஸ்வநாத் ஊராட்சி ஒன்றியம், சகோமோதா ஊராட்சி ஒன்றியம், சோட்டீ ஊராட்சி ஒன்றியம், 
* கிராமங்கள்: 832 
* நகராட்சிகள: பிஸ்வநாத் சரியாலி மற்றும் கோக்பூர்
## மேற்கோள்கள்

பகுப்பு:அசாம் மாவட்டங்கள்
லியுகோபாசுப்பைட்டு

**லியுகோபாசுப்பைட்டு** *(Leucophosphite)* என்பது KFe+32(PO4)2(OH)•2H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். பாசுபரசு கனிமம் என்று வகைப்படுத்தப்படும் இது கடற்பறவைகள் அல்லது வௌவால் போன்ற உயிரினங்களின் எச்சத் திரட்டிலிருந்து பெறப்படுகிறது. வெள்ளை முதல் பச்சை, மஞ்சள்-பழுப்பு, ஆரஞ்சு-பழுப்பு, இளஞ்சிவப்பு, பச்சை கலந்த பழுப்பு, பழுப்பு ஊதா நிறங்களில் ஒற்றைச்சரிவச்சு வடிவத்தில் இது படிகமாகிறது. 

பன்னாட்டு கனிமவியல் சங்கம் லியுகோபாசுப்பைட்டு கனிமத்தை  Lpp என்ற குறியீட்டால் அடையாளப்படுத்துகிறது.    

## மேற்கோள்கள்

பகுப்பு:பாசுப்பேட்டு கனிமங்கள்
ஆதர்ஷ் கூட்டுறவு வங்கி

**ஆதர்ஷ் கூட்டுறவு வங்கி லிமிடெட் என்பது** ஒரு பல மாநில கூட்டுறவு வங்கியாகும். இது 1972-ஆம் ஆண்டில் ராஜஸ்தான் மாநிலத்தின் சிரோஹி என்ற நகரில் தனது செயல்பாடுகளைத் தொடங்கியது.  பொது மக்களின் பொருளாதார, சமூக மற்றும் கலாச்சார தேவைகளைப் பூர்த்தி செய்ய தன்னார்வத்துடன் ஒன்றுபட்ட நபர்களின் தன்னாட்சி சங்கத்தை உருவாக்குவது இந்த வங்கியின் முக்கிய நோக்கமாகும். 

2019 டிசம்பரின் இறுதியில், ராஜஸ்தான் மற்றும் குஜராத் மாநிலத்தில் இந்த வங்கிக்கு 46 கிளைகள் இருந்தன. [2] [3].

## விருதுகள் மற்றும் அங்கீகாரம்

* 2008-2009 ஆம் ஆண்டில் இந்திய சாதனையாளர் மன்றத்தால் "சிறந்த செயல்திறன் கொண்ட கூட்டுறவு வங்கி விருது", ராஜஸ்தான் மாநிலத்தில் முதல் இடத்தையும் அகில இந்திய அடிப்படையில் 9 வது இடத்தையும் பெற்றது.    &#x5B; *[[விக்கிப்பீடியா:சான்று தேவை|<span title="This claim needs references to reliable sources. (October 2015)">மேற்கோள் தேவை</span>]]* &#x5D;&#x5B; *[[விக்கிப்பீடியா:சான்று தேவை|<span title="This claim needs references to reliable sources. (October 2015)">மேற்கோள் தேவை</span>]]* &#x5D;
* டிசம்பர் 23, 2010 அன்று கோவாவில் வங்கி ஆளுகை  அமைப்பு நடத்திய கூட்டுறவு வங்கி விருதுகள் 2010 இல்  "வாடிக்கையாளர் சேவை விருதில் சிறப்பிடம்" என்ற விருதும் பெற்றது.  

## மேலும் காண்க

* முதன்மை நகர கூட்டுறவு வங்கிகள் 
* கூட்டுறவு வங்கி 

## குறிப்புகள்

## வெளி இணைப்புகள்

* அதிகாரப்பூர்வ வலைத்தளம் 
பகுப்பு:சிரோஹி மாவட்டம்
பகுப்பு:இந்தியக் கூட்டுறவு வங்கிகள்
பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
தெற்கு சல்மாரா மாவட்டம்

**தெற்கு சல்மாரா மாவட்டம்** (**South Salmara Mankachar**) தெற்கு அசாம் மாநிலத்தில் உள்ள துப்ரி மாவட்டத்தின் சில வருவாய் வட்டங்களைக் கொண்டு   15 ஆகஸ்டு 2015 அன்று நிறுவப்பட்டது. இதன் நிர்வாகத் தலைமையிடம் அட்சிங்கிமாரி ஆகும். கவுகாத்திக்கு கிழக்கே 245 கி.மீ. தொலைவில் **[[அட்சிங்கிமாரி]]** உள்ளது.

## புவியியல்
980 சதுர கிலோ மீட்டர் (2,500 சதுர மைல்) பரப்பளவு கொண்ட தெற்கு சல்மாரா மாவட்டத்தின் மேற்கில் வங்காளதேசம், தென்கிழக்கில் மேகாலயாவும் எல்லைகளாக உள்ளது.

## பொருளாதாரம்
பிரம்மபுத்திரா ஆறு இம்மாவட்டத்தின் கிழக்கிலிருந்து மேற்காக பாய்கிறது. மாவட்டத்தில் ஆன்டின் சராசரி மழைப்பொழிவு 2,916 மில்லி மீட்டர் ஆகும். தெற்கு சல்மாரா மாவட்டத்தின் நெல், கோதுமை, பருப்புகள மற்றும் கரும்பு போன்ற வேளாண்மையும், காட்டுப் பொருட்களும் முதன்மைப் பொருளாதாரம் ஆகும். காடுகளிலிருந்து மூங்கில் விளவிக்கப்படுகிறது.  மேலும் பால், மீன், முட்டை, இறைச்சி இம்மாவட்டத்தின் பொருளாதார வளர்ச்சிக்கு உதவுகிறது. இம்மாவட்டத்தின் மலைப்பாங்க்கான பகுதிகளில் 1362 ஹெக்டேர் பரப்பில் மூன்று தேயிலைத் தோட்டங்கள் உள்ள்து.

## வருவாய் மாவட்ட நிர்வாகம்
இம்மாவட்டம் ஒரு ஒரு வருவாய் கோட்டமும், 2 வருவாய் வட்டங்களும் கொண்டது.
# தெற்கு சல்மாரா வருவாய் வட்டம்
# மன்கச்சர் வருவாய் வட்டம்

## அரசியல்
இம்மாவட்டம் மன்கச்சர் மற்றும் சல்மாரா தெற்கு சட்டமன்றத் தொகுதிகளைக் கொண்டது. துப்ரி மகக்ளவைத் தொகுதியில் இம்மாவட்டம் உள்ள்து.

## மக்கள் & பண்பாடு
இம்மாவட்டத்தில் அசாமிய மற்றும் புலம்பெயர்ந்த [வங்காளதேச மக்கள் அதிகம் வாழ்வதால் இரு பண்பாட்டு நாகரிகங்களின் கலவையாக கொண்டுள்ளது. இம்மாவட்டத்தின் மொத்த மக்களில் [வங்காளதேசம்|வங்காளதேச முஸ்லீம்கள் 85% ஆகவும், இந்துக்கள் 14% ஆகவும், கிறித்தவர்கள் மற்றும் சீக்கியர்கள் 1% ஆகவுள்ளனர்.  இம்மாவட்டத்தில் வங்காள மொழி பெரும்பான்மையாகப் பேசப்படுகிறது.

## போக்குவரத்து

### நீர்வழிப்போக்குவரத்து
இம்மாவட்டத்தில் பாயும் பிரம்மபுத்திரா ஆற்றில் படகுப் போக்குவரத்து நடைபெறுகிறது.

### சாலைப்போக்குவரத்து
மாநிலச் சாலைகள் சாலைப்போக்குவரத்திறு பயன்பாட்டில் உள்ளது.

## மேற்கோள்கள்

பகுப்பு:அசாம் மாவட்டங்கள்
சியாம் நாராயண் ஆர்யா

**சியாம் நாராயண் ஆர்யா** *(Shyam Narayan Arya)* என்பவர் ஒர் இந்திய மருத்துவர் ஆவார். இந்திய மருத்துவச் சங்கத்தின் பொது மருத்துவக் கல்லுரியின் தேசியப் பேராசிரியர் மற்றும் தலைவராகவும் இவர் பணியாற்றினார்.. ஓர் எழுத்தாளராகவும் அறியப்பட்ட இவர் பல மருத்துவக் கட்டுரைகளையும் தனிக்கட்டுரைகளையும் வெளியிட்டுள்ளார். மற்றவர்களால் வெளியிடப்பட்ட புத்தகங்களுக்கு சில அத்தியாயங்களை வழங்கியுள்ளார் . பல மருத்துவ மாநாடுகளில் முக்கிய உரைகளை நிகழ்த்தியுள்ளார் . பாட்னா மருத்துவக் கல்லூரி மற்றும் பாட்னா பல்கலைக்கழக மருத்துவமனையின் முன்னாள் மாணவர் ஆவார் . இந்திய மருத்துவமனை மருத்துவ சங்கத்தின் உறுப்பினரான இவர் இங்கு ஒரு தேசிய தலைவராகவும் உள்ளார் . இந்தியாவில் மருத்துவத்திற்காக வழங்கப்படும் மிக உயரிய விருதான  பிதான் சந்திரா ராய் விருதை இந்திய மருத்துவக் கழகம் இவருக்கு வழங்கிச் சிறப்பித்தது. மேலும், மருத்துவத்துறையில் சிறந்த மருத்துவ சேவைக்காக இந்திய அரசாங்கம் நான்காவது உயரிய குடிமகன் விருதான பத்மசிறீ விருதை 2008ஆம் ஆண்டு சியாம் நாராயண் ஆர்யாவுக்கு வழங்கியது..

## மேற்கோள்கள்

பகுப்பு:வாழும் மக்கள்
பகுப்பு:இந்திய மருத்துவர்கள்
பகுப்பு:மரு. பி. சி. ராய் விருது பெற்றவர்கள்
பகுப்பு:பத்மசிறீ விருது பெற்ற மருத்துவத்துறையினர்
எத்திலீன் பிசு(அயோடோ அசிட்டேட்டு)

**எத்திலீன் பிசு (அயோடோ அசிட்டேட்டு)** *(Ethylene bis(iodoacetate)* என்பது C6H8I2O4  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். எத்திலீன் கிளைக்கால் சேர்மத்தினுடைய அயோடோ அசிட்டேட்டு எசுத்தர் என இச்சேர்மம் வகைப்படுத்தப்படுகிறது. சுருக்கமாக எசு-10 என்ற பெயராலும் அழைக்கப்படும் இது ஆல்கைலேற்றும் முகவராக செயல்படுகிறது. புற்றுநோய்க்கு எதிரான மருந்தாக இது ஆய்வு செய்யப்படுகிறது. 

## மேலும் காண்க
*எத்திலீன் கிளைக்கால்
*எத்தில் அயோடோ அசிட்டேட்டு

## மேற்கோள்கள்

பகுப்பு:எசுத்தர்கள்
பகுப்பு:ஆல்க்கைலேற்றும் முகவர்கள்
பகுப்பு:அயோடோ அசிட்டேட்டுகள்
பகுப்பு:கிளைக்கால் எசுத்தர்கள்
பிசு (2,4-டைநைட்ரோபீனைல்) ஆக்சலேட்டு

**பிசு (2,4-டைநைட்ரோபீனைல்) ஆக்சலேட்டு** *(Bis (2,4-dinitrophenyl)* oxalate) என்பது C14H6N4O12   என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஒளிர் குழாய்களில் பயன்படும் 1,2-டையாக்சிடேண்டையோன் என்ற வேதிச்சேர்மத்தை தயாரிப்பதற்கான மூலப்பொருளாக இது பயன்படுகிறது.பிசு(2,4,6-டிரைகுளோரோபீனைல்) ஆக்சலேட்டும், பிசு(2,4,5-டிரைகுளோரோபீனைல்) ஆக்சலேட்டும் இச்சேர்மத்துடன் தொடர்புடைய பிற ஒளிர் குழாய் பயன்பாட்டு வேதிப்பொருள்களாகும்.  
## மேற்கோள்கள்

பகுப்பு:எசுத்தர்கள்
பகுப்பு:பீனால் எசுத்தர்கள்
பகுப்பு:ஆக்சலேட்டு எசுத்தர்கள்
பகுப்பு:நைட்ரோபென்சீன்கள்
கர்நாடகாவின் சித்தி இனக்குழு

thumb|224x224px|எல்லாப்பூரில் ஒரு சித்தி இனச்சிறுமி
'''கர்நாடகாவின்''' **சித்தி இனக்குழு** (*Siddis of Karnataka*) மக்கள் ஆப்பிரிக்க பண்டு மக்களின் வழித்தோன்றல்கள் ஆவர். எல்லாப்பூர், ஆளியால், அங்க்கோலா, கானாபூர்  உள்ளிட்ட இடங்களில் வாழும் இவர்களின் முன்னோர்களில் பலர் கிட்டத்தட்ட 300 முதல் 500 ஆண்டுகளுக்கு முன்னர் போர்த்துக்கீசியர்களால் இந்தியாவிற்கு அழைத்து வரப்பட்டதாக வரலாற்றுப் பதிவுகள் சுட்டுகின்றன. கர்நாடக சித்தி இனத்தவரின் மக்கள் தொகை 50 000 முதல் 60 000 வரை இருக்கக்கூடும் என்று கணிக்கப்பட்டுள்ளது. இந்தியாவில் குஜராத், ஆந்திராவில் சில பகுதிகளிலும் இவ்வினக்குழு மக்கள் வாழ்ந்து வருகின்றனர்.     
## வரலாறு
கர்நாடகாவில் வாழும் சித்தி இனத்தோர் பெரும்பாலும் 16 முதல் 19 நூற்றாண்டு வரையிலான காலத்தில் அடிமைகளாகச் செயல்படுவதற்கு போர்த்துக்கீசியர்களால் அழைத்து வரப்பட்டனர்; அதே சமயம் (13ம் நூற்றாண்டிலேயே) இந்திய நவாபுகளாலும் சுல்தான்களாலும் குறிப்பிடத்தக்க எண்ணிக்கையில் அழைத்து வரப்பட்டோர் படைவீரர்களாகவும் அடிமைகளாகவும் இருந்துள்ளனர். முதலில் கோவாவிற்கு வந்தோரில் சிலர் தப்பித்து, மேற்குத்தொடர்ச்சி மலைக் காடுகளில் பிழைத்தனர்; அவர்களின் வழித்தோன்றலில் வந்தோரே தற்போதைய கர்நாடக சித்திகளாக உள்ளனர்.   

## மொழியும் மதமும்
இவர்கள் பெரும்பாலும் கொங்கணி மொழியைப் பேசுகின்றனர்; சிலர் கன்னட மொழியும் மராத்தியும் இந்தியும் பேசுகின்றனர். இவர்களின் பெரும்பான்மை மதமாக இந்து மதம் உள்ளது; குறிப்பிடத்தக்க எண்ணிக்கையில் இசுலாத்தையும் கிறித்துவ மதத்தையும் மேற்கொண்டுள்ளனர். வெவ்வேறு சமயத்தைத் தழுவினாலும் எவ்வித வேறுபாடும் காட்டாமல் அவர்களுக்குள் திருமணம் செய்து கொள்கின்றனர்.    

## மேற்கோள்கள்


பகுப்பு:கன்னடச் சமூகங்கள்